Publication: Magyar Közlöny
Issue: MK-2010-192 (Year: 2010, Number: 192)
Era: contemporary
Section: a területszervezési eljárásról szóló 1999. évi XLI. törvény 1. § b), c), e), h), i), j) pontjában foglaltakat kell érteni.”
Paragraph Index: 404

(34) Az Áht. a 61. §-át követõen kiegészül a következõ 61/A–61/C. §-sal: „61/A. § Az elkülönített állami pénzalapok – a bevételek és a kiadások pénzügyi teljesítése idõbeni ütemének eltérése esetén – a finanszírozási igényeik teljesítéséhez legfeljebb három hónapra, de a következõ évre át nem húzódóan igénybe vehetik a kincstári egységes számlát. Az igénybevételt az államháztartásért felelõs miniszter engedélyezheti. Az engedélyre vonatkozó kérelmet a finanszírozási igény felmerülése elõtt legalább harminc nappal kell benyújtani. 61/B. § Az elkülönített állami pénzalap elõirányzatainak módosítására a fejezetet irányító szerv vezetõje jogosult. Az elõirányzatok átcsoportosításáról az alappal rendelkezõ miniszter vagy az elõirányzatok felett külön törvény alapján döntési jogosultsággal rendelkezõ testület dönt. Fejezetek közötti átcsoportosításnál az érintett fejezetet irányító szervek megállapodása alapján kerülhet sor az átcsoportosításra. 61/C. § Az elkülönített állami pénzalapokból – törvény vagy kormányrendelet eltérõ rendelkezése hiányában – társadalmi szervezet, alapítvány, közalapítvány részére akkor nyújtható támogatás, ha a szervezet közhasznú vagy kiemelkedõen közhasznú és a támogatás nyújtása pályázati úton történik. E rendelkezést nem kell alkalmazni az éves költségvetési törvényben név szerint (címzetten) nevesített társadalmi szervezetek, alapítványok, közalapítványok részére biztosított támogatásokra.”

Source: https://magyarkozlony.hu/hivatalos-lapok/bae8596f302587faa8a9549ffe41639017df5820/dokumentumok/606e548d864752db097e19ed32b9c817d76d09dc/letoltes